google/wiki40b huggingface dataset:
Καζέλλε Λάντι

Ιστορία

Η πόλη, πριν γίνει φέουδο των μαρκησίων Landi (1262), ονομαζόταν Καζέλλε Βέκιε και μετά Καζέλλε του Πάδου. Μέχρι το 1797 η πόλη ακολούθησε την ιστορική πορεία της Πιατσέντσα. Σύμφωνα με τις ιστορικές πηγές, το Καζέλλε Λάνντι βρισκόταν μέχρι το τέλος του δέκατου έκτου αιώνα στη δεξιά όχθη του Πάδου ενώ μετά την εκτροπή της πορείας του ποταμού, η πόλη βρέθηκε στην αριστερή όχθη. Παρόλαυτα η πόλη παρέμεινε στην Επισκοπή της Πιατσέντζα ενώ μόνο μετά το 1797, πέρασε διοικητικά στην Λομβαρδία.

Ανθρωπογεωγραφία

Ο δήμος του Καζέλλε Λάνντι συμπεριλαμβάνει, εκτός από την ίδια την πόλη, τη δημοτική ενότητα του Τζερρόνε και τους οικισμούς του Μπρουτσέλε, Κασίνα Ορατόριο, Ίζολα και Πιαρντέλλο.

Οικονομία

Η περιοχή καταλαμβάνει μία επίπεδη ζώνη, η οποία προήλθε από την μετατόπιση του ποταμού Πάδου προς το νότο. Η γεωργία είναι αρκετά αναπτυγμένη με κύριες καλλιέργειες εκείνες του καλαμποκιού και του τριφυλλιού για την εκτροφή ζώων. Η περιοχή διαθέτει σημαντικό αριθμό κτηνοτροφικών και χοιροτροφικών μονάδων. Η οικονομική εικόνα της περιοχής συμπληρώνεται από μικρές επιχειρήσεις κλωστοϋφαντουργίας.

Δημογραφικά στοιχεία

Σήμερα ο πληθυσμός ανέρχεται στους 1658 μόνιμους κατοίκους.
Οι πληθυσμιακές διακυμάνσεις, αποτυπώνονται στον παρακάτω πίνακα.
Τόμας Μπωφόρ, δούκας του Έξετερ

Βασιλεία Ερρίκου Δ΄

Μετά την άνοδο του ετεροθαλούς αδελφού του Ερρίκου Δ' της Αγγλίας έγινε μέλος του Τάγματος της Περικνημίδας και πήρε σημαντικές στρατιωτικές θέσεις : Κοντόσταυλος του Λάντλοοθ (1402), Στρατηγός του Βορρά (1403), Καπετάνιος του Καλαί (1407) και ισόβια στρατηγός του Βορρά και της Δύσης (1408). Η πιο σημαντική στρατιωτική του δράση ήταν η εκστρατεία εναντίον της επανάστασης των βορείων (1405).
Έγινε Καγκελάριος της Αγγλίας όταν ο Ερρίκος Δ΄ βρισκόταν σε ταραχές με τον κλήρο (31 Ιανουαρίου 1410 - 5 Ιανουαρίου 1412), στην συνέχεια επέστρεψε στα στρατιωτικά του καθήκοντα και έγινε κόμης του Ντόρσετ (1412).

Βασιλείου Ερρίκου Ε΄

Όταν ανέβηκε στον θρόνο ο Ερρίκος Ε΄ της Αγγλίας έγινε Υπολοχαγός της Ακουιτανίας (1413), Καπετάνιος του Χάρφλερ (1415), Υπολοχαγός της Νορμανδίας (1416) και ισόβια δούκας του Έξετερ (1416). Επέστρεψε στην Αγγλία (1417) όταν ο βασιλιάς βρισκόταν στην Νορμανδία αλλά είχε προβλήματα με τους Σκωτσέζους, επανήλθε στην Νορμανδία (1418) και πήρε μέρος με μεγάλη στρατιωτική δύναμη στις πολιορκίες του Εβρέ του Ιβρύ και της Ρουέν. Μετά την πτωση της Ρουέν (1419) έγινε Καπετάνιος της πόλης και κατέκτησε άλλες μικρότερες Νορμανδικές πόλεις, κατέλαβε το φρούριο του Σατώ-Γκαγιάρ ανάμεσα στην Ρουέν και το Παρίσι ύστερα από εξάμηνη πολιορκία (1419). Την ίδια εποχή ο Ερρίκος Ε΄ δημιούργησε Νορμανδικούς τίτλους για τους αριστοκράτες του, ο Τόμας Μπωφόρ έγινε κόμης του Αρκούρ (1418).
Ο Τόμας Μπωφόρ βοήθησε στις διαπραγματεύσεις για την Συνθήκη του Τρουά, την επόμενη χρονιά συνελήφθη στην μάχη του Μποζώ στην οποία σκοτώθηκε ο ανιψιός του Θωμάς του Κλάρενς. Ο Τόμας επέστρεψε στην Αγγλία με τον θάνατο του Ερρίκου Ε΄ (1422) επειδή το όνομα του συμμετείχε στην διαθήκη του βασιλιά, έγινε μέλος της Αντιβασιλείας και κηδεμόνας του Ερρίκου ΣΤ΄ της Αγγλίας αν και πέρασε πολύ χρόνο στην Γαλλία.
Ο χαρακτήρας του Έξετερ φαίνεται στο έργο του Ουίλλιαμ Σαίξπηρ "Ερρίκος Ε΄". Πέθανε στις 31 Δεκεμβρίου 1426, η ημερομηνία θανάτου του βρίσκεται ανάμεσα στις 27 Δεκεμβρίου 1426 και στις 1 Ιανουαρίου 1427.

Σύμβολα

Ο Τόμας Μπωφόρ σαν εγγονός του Εδουάρδου Γ΄ της Αγγλίας έφερε τα σύμβολα του βασιλείου με ένα περίβλημα στο οποίο εναλλασόταν το γαλάζιο χρώμα και ερμίνες.
Ιωάννης Α. Δεληγιάννης

Βιογραφικά στοιχεία

Ήταν γιος του κοτζαμπάση Αναγνώστης Δεληγιάννης, μέλους της ισχυρής οικογένειας Δεληγιάννη. Αδέλφια του ήταν οι Πέτρος και Χαράλαμπος. Εξελέγη βουλευτής Γορτυνίας στις εκλογές του 1873 και επανεξελέγη σε αυτές του 1874.
Πείραμα φυλάκισης του Στάνφορντ

Το Πείραμα φυλάκισης του Στάνφορντ ήταν ένα πείραμα πάνω στις ψυχολογικές επιπτώσεις που επιφέρει η μετατροπή ενός ατόμου σε φυλακισμένο ή δεσμοφύλακα. Το πείραμα διεξήχθη το 1971 από την ερευνητική ομάδα του καθηγητή ψυχολογίας Φίλιπ Ζιμπάρντο του Πανεπιστημίου του Στάνφορντ. 
Εικοσιτέσσερις φοιτητές επιλέχθηκαν από 70 για να παίξουν τους ρόλους των φυλακισμένων και των δεσμοφυλάκων και να ζήσουν σε μια υποτιθέμενη φυλακή που είχε δημιουργηθεί για τους σκοπούς του πειράματος στο υπόγειο του κτιρίου της Επιστήμης της Ψυχολογίας του Πανεπιστημίου του Στάνφορντ. Η επιλογή των υποψηφίων έγινε με βάση την απουσία ψυχολογικών και ιατρικών προβλημάτων, αλλά και ποινικού μητρώου, έτσι ώστε να αποτελούν ένα αντιπροσωπευτικό δείγμα για την επιστημονική παρατήρηση. Οι ρόλοι μοιράστηκαν μετά από ρίψη κέρματος (κορώνα ή γράμματα).
Οι φυλακισμένοι και οι δεσμοφύλακες μπήκαν κατευθείαν στους ρόλους τους προχωρώντας τους ρόλους του όμως πέρα από τις προβλέψεις, οδηγούμενοι σε επικίνδυνες και ψυχολογικά καταστροφικές καταστάσεις. Το ένα τρίτο από τους φρουρούς κρίθηκε ότι επέδειξαν "γνήσια" σαδιστικές τάσεις, με αποτέλεσμα αρκετοί φυλακισμένοι να τραυματιστούν ψυχολογικά και δύο από τους φοιτητές να αποχωρήσουν νωρίς από το πείραμα. Μετά την κατάρρευση ενός φοιτητή από τις απάνθρωπες συνθήκες που επικρατούσαν στη φυλακή, και συνειδητοποιώντας ότι είχε παθητικά επιτρέψει ανάρμοστες συμπεριφορές να λάβουν χώρα κάτω από την εποπτεία του, ο Ζιμπάρντο κατέληξε στο συμπέρασμα ότι τόσο οι φυλακισμένοι όσο και οι δεσμοφύλακες είχαν ταυτιστεί υπερβολικά με τους ρόλους τους, με αποτέλεσμα να τερματίσει το πείραμα μετά από έξι μέρες.
Περαία

Ιστορία

Η Περαία ήταν στην ιδιοκτησία ενός Τούρκου Μπέη, όπου μετά τη Μικρασιατική Καταστροφή εγκαταστάθηκαν 204 οικογένειες (132 από τη Δυτική Μικρά Ασία και 72 από την Ανατολική Θράκη), συνολικά 740 άτομα. Από τους πρώτους κατοίκους της Περαίας αναφέρονται Κωνσταντίνος Μάρτης, Κυριακή (Κική) Μάρτη-Νοσοκόμα,  Χοχλάκας Φώτιος, Καζάνας κ.α. Η καταγωγή των προσφύγων από δύο διαφορετικές περιοχές είχε σαν αποτέλεσμα να υπάρξουν διαφωνίες για το όνομα που θα δινόταν στον προσφυγικό συνοικισμό. Οι Μικρασιάτες πρότειναν την ονομασία Νέα Σμύρνη, ενώ οι Θρακιώτες την ονομασία Νέα Καλλίπολη. Ο τότε Διευθυντής Εποικισμού Μακεδονίας πρότεινε τη σημερινή ονομασία και, μετά από μια κλήρωση των 3 προτεινόμενων ονομάτων, από την κληρωτίδα βγήκε το όνομα Περαία.
Φούτμπολ Ασοσιέισον Τσάλεντζ Τρόφι

Ιστορικά στοιχεία

Το FA Trophy δημιουργήθηκε το 1969 από την αγγλική ποδοσφαιρική ομοσπονδία για τις ημιεπαγγελματικές ομάδες. Αρχικά διεξαγόταν παράλληλα με το Κύπελλο Ερασιτεχνών (FA Amateur Cup), το οποίο υπήρχε από το 1894. Τελικά το 1974 καταργήθηκε το Κύπελλο Ερασιτεχνών. Οι ανώτερες σε κατηγορία ομάδες εντάχθηκαν στο FA Trophy ενώ για τις κατώτερες δημιουργήθηκε το FA Vase. 
Ο τελικός της διοργάνωσης διεξάγεται παραδοσιακά στο Στάδιο Γουέμπλεϊ, εκτός από την περίοδο κατασκευής του νέου σταδίου, οπότε φιλοξενήθηκε για λίγα χρόνια στο Βίλα Παρκ του Μπέρμιγχαμ, πλην του 2006 που διεξήχθη στο Άμπτον Παρκ του Λονδίνου. Το ρεκόρ θεατών με 53.262 εισιτήρια κατέχει ο τελικός του 2007 μεταξύ Κιντερμίνστερ και Στιβενέιτζ.

Αξιοσημείωτα

Ως το 2008 τις περισσότερες κατακτήσεις στο FA Trophy έχουν με τρία κύπελλα: η Σκάρμπορο (1973, 1976, 1977), η Τέλφορντ Γιουνάιτεντ (1971, 1983, 1989) και η Γουόκινγκ (1994, 1995, 1997).
Ο προπονητής Μαρκ Στίμσον πέτυχε το ρεκόρ των τριών συνεχών τίτλων (2005, 2006, 2007), δυο με την Γκρέις και έναν με τη Στιβενέιτζ. Όμως, ο πιο επιτυχημένος τεχνικός στην μέχρι τώρα ιστορία του τροπαίου θεωρείται ο Τζεφ Τσαπλ που κέρδισε 5 τρόπαια σε 7 σεζόν με δύο συλλόγους, τη Γουόκινγκ και την Κινγκστόνιαν
Το 1970 η Μάκλσφιλντ Τάουν και το 1972 η Στάφορντ Ρέιντζερς κατάφεραν να κάνουν το νταμπλ, δηλαδή κατέκτησαν το F.A. Trophy και το πρωτάθλημα της Νόρθερν Πρέμιερ Λιγκ. Το 1985 η Γουιλντστόουν έγινε η πρώτη ομάδα που κατάφερε το νταμπλ στην Κόνφερενς.
Από τις κυπελλούχους του F.A. Trophy οκτώ έχουν προαχθεί κατά καιρούς στις επαγγελματικές κατηγορίες (επίπεδα 1 ως 4) τη αγγλικής Λίγκας. Είναι οι: Σκάρμπορο, Μάκλσφιλντ Τάουν, Κιντερμίνστερ, Κόλτσεστερ, Γουίκομπ, Τσέλτενχαμ, Γιόβιλ και Μόρκαμπ.
Το έπαθλο που απονέμεται στο νικητή είναι πολύ παλιό. Είχε προσφερθεί ως δώρο στην αγγλική ομοσπονδία το 1905 από τον Έρνεστ Κόχρεϊν, με σκοπό να δίνεται στο νικητή ενός διεθνούς τουρνουά ανάμεσα στις εθνικές ομάδες της Αγγλίας, των ΗΠΑ και του Καναδά ώστε να διαδοθεί το ποδόσφαιρο στη Βόρειο Αμερική. Όμως, η διοργάνωση αυτή ουδέποτε πραγματοποιήθηκε.
Ζοράπτερα

Μορφολογικά χαρακτηριστικά του ακμαίου

Τα Ζοράπτερα είναι επιμήκη μικρά έντομα, που αποκτούν μήκος δυο έως τέσσερα εκατοστόμετρα. Μοιάζουν πολύ μεταξύ τους. Τα ακμαία είναι ανοικτό μέχρι σκούρο καστανό, οι προνύμφες είναι κρεμ. Στα αρσενικά και στα θηλυκά υπάρχουν καμιά φορά άτομα με τέσσερις μεμβρανώδεις πτέρυγες , κατά κανόνα τα Ζοράπτερα είναι άπτερα. Οι πτέρυγες στη στάση ηρεμίας τοποθετούνται χωρίς δίπλωση στην κοιλία όπως τα μυρμήγκια. Οι πτέρυγες διαθέτουν μόνο λίγες φλέβες, οι οπίσθιες πτέρυγες είναι σημαντικά κοντύτερες από τις πρόσθιες και έχουν ακόμα φτωχότερη νεύρωση. Τα έντομα με πτέρυγες μπορούν να τις αποβάλουν.
Τα άπτερα άτομα δεν έχουν οφθαλμούς, τα πτερυγωτά διαθέτουν καλά αναπτυγμένα σύνθετοι οφθαλμοί και τρία ξεχωριστά οφθαλμίδια. Τα στοματικά μόρια δείχνουν προς τα κάτω και είναι μασητικού τύπου. Η άνω γνάθος έχει μερικά δόντια. Οι γναθικές προσακτρίδες συνίστανται από πέντε άρθρα, οι χειλικές προσακτρίδες είναι τριμερείς. Οι δυο κεραίες συνίστανται από εννιά άρθρα, στα πρώτα προνυμφιακά στάδια μόνο από οκτώ.
Το πρόνωτο είναι περίπου τετραγωνικό, ο μεσοθώρακας είναι στα άπτερα άτομα πιο ασθενείς. Οι μηροί των οπίσθιων ποδιών είναι πλατιές, οι ταρσοί όλων των έξι ποδιών είναι μόνο διμερείς και τελειώνουν με ένα ζεύγος νυχιών.
Η κοιλία είναι στερνονωτιαίως λίγο πεπλατυσμένη. Ο τελευταίος κοιλιακός δακτύλιος έχει δυο μονομερείς κέρκους με τελική γουρουνότριχα. Τα γεννητικά όργανα των θηλυκών είναι απλά με σκληρά χιτινισμένη εσωτερική θήκη γονιμοποιημένων ωών. Τα αρσενικά γεννητικά όργανα διαθέτουν εξωτερικά μια αγκιστροειδείς κατά κανόνα ασύμμετρη απόφυση για καλύτερη ζεύξη με το θηλυκό.
Το νευρικό σύστημα διαμορφώθηκε σε μόνο τρία θωρακικά και τρία κοιλιακά γάγγλια

Βιολογία

Τα περισσότερα είδη ζουν κάτω από το φλοιό νεκρών δέντρων σε περιορισμένη κατάσταση αποσύνθεσης και με μεγάλη υγρασία, καμιά φορά μαζί με τερμίτες. Άλλα είδη συναντούμε στο έδαφος ή στα πριονίδια. Σχηματίζουν αποικίες, που προφανώς ξεκινούν από ένα θηλυκό και μπορούν να είναι διαφοροποιημένες με βάση την ηλικία και την Τα Ζοράπτερα τρέφονται από τα σπόρια και τις υφές μυκήτων ίσως καταναλώνουν και μικρά ζώα. Η αναπαραγωγή είναι σεξουαλική, σε μερικά είδη σεξουαλική ή παρθενογενετική. Ο τρόπος σύζευξης ποικίλλει στα διάφορα είδη. Σε μερικά είδη έχει πολύ περισσότερα θηλυκά παρά αρσενικά. Σε άλλα είδη κατά την προξενιά τα αρσενικά τρέφουν τα θηλυκά. Τα ακμαία ζουν περίπου τρεις μήνες. Τα αυγά εκκολάπτονται μετά από μερικές εβδομάδες. Υπάρχουν πέντε προνυμφιακά στάδια. Στις τροπικές ζώνες η αναπαραγωγή δεν σχετίζεται με τις εποχές του χρόνου.

Γεωγραφική εξάπλωση

Τα Ζοράπτερα συναντούμε κυρίως στις τροπικές και υποτροπικές ζώνες σε όλες τις Ηπείρους, μόνο από την Αυστραλία δεν έχει αναφορές. Η Zorotypus hubbardi στη Βόρεια Αμερική πλησιάζει τις 41° βόρειου γεωγραφικού πλάτους.
Ανδρέας Γλυνιαδάκης

Καριέρα

Γεννήθηκε στα Χανιά. Έχει αγωνιστεί στην ομάδα των Χανίων, στην ΑΕΚ, το Περιστέρι, τον ΠΑΟ. 
Με τον Παναθηναϊκό στην τετραετία 1997-2001, κατέκτησε την Ευρωλίγκα το 2000 στο Κλειστό γήπεδο του ΠΑΟΚ, στη Θεσσαλονίκη και 4 πρωταθλήματα (1998, 1999, 2000, 2001).
Το 2003 επιλέχθηκε στο δεύτερο γύρο του ντραφτ από τους Ντιτρόιτ Πίστονς, ενώ έχει αγωνιστεί υπό δοκιμή στους Ατλάντα Χωκς και τους Μπόστον Σέλτικς.
Το Σεπτέμβριο του 2007 επέστρεψε στην ΑΕΚ αλλά σύντομα έλυσε τη συνεργασία του με την ομάδα. Συνολικά από το 2006 μέχρι το 2007 πέρασε από τις ομάδες, Άλμπεκερκι Θάντερμπερντς, Ροανόκε Νταζλ, Σιάτλ Σόνικς και Βίρτους Μπολόνια. Στις 11 Οκτωβρίου 2007 ανακοινώθηκε επίσημα η απόκτησή του από την ομάδα του Αμαρουσίου. Το 2008 κατέκτησε την τρίτη θέση με το Μαρούσι στο πρωτάθλημα Ελλάδας που εξασφάλισε την έξοδο της ομάδας στην Ευρωλίγκα. Από τις 10/7/2009 έως τον Ιούνιο 2012 ήταν παίκτης του Ολυμπιακού ΣΦΠ. Το 2012 κέρδισε την Ευρωλίγκα και το πρωτάθλημα με τον Ολυμπιακό.
Τον Ιούνιο 2012 πήρε μεταγραφή στην Αστάνα, ομάδα καλαθοσφαίρισης του Καζακστάν. Το 2013 υπέγραψε συμβόλαιο στη λιθουανική Λιέτουβος Ρίτας. Στις 1 Φεβρουαρίου 2014, υπέγραψε συμβόλαιο με τον ΑΠΟΕΛ Λευκωσίας, όπου αγωνίστηκε στον τελικό του Κυπέλλου και στα play-offs του Πρωταθλήματος, βοηθώντας την ομάδα να κατακτήσει το Πρωτάθλημα στο τέλος της χρονιάς. Στη συνέχεια πήγε στην Τουρκία και υπέγραψε στην Ρόγιαλ Χαλί Γκαζιάντεπ. Αργότερα μετακόμισε στην Ρουμανία και αποφάσισε να παίξει στο Ρουμάνικο Πρωτάθλημα Μπάσκετ με την Ενέρτζια Ροβινάρι.
Τον Αύγουστο του 2015 υπέγραψε στην ελβετική Les Lions de Geneve. Την επόμενη σαιζόν αγωνίστηκε με τη φανέλα της Νέας Κηφισιάς ενώ τον Ιούλιο του 2016 συμφώνησε να αγωνιστεί με τα χρώματα του Π.Α.Ο.Κ. Στις 4 Αυγούστου 2017, ήρθε σε συμφωνία με τον Γυμναστικό Σύλλογο Κύμης για το πρωτάθλημα της Α1.
Το καλοκαίρι του 2018 υπέγραψε στην ομάδα του Α.Γ.Ο. Ρεθύμνου. Τον Απρίλιο του 2019 ανακοίνωσε την αποχώρηση του από την ενεργό δράση, μετά από 22 χρόνια αθλητικής πορείας. Στις 20 Απριλίου βραβεύτηκε από την τελευταία του ομάδα το Ρέθυμνο.
Τον Ιούνιο του 2019 ο Πανελλήνιος Σύνδεσμος Αμειβομένων Καλαθοσφαιριστών ανακοίνωσε πως ο Ανδρέας Γλυνιαδάκης είχε μόλις αναλάβει χρέη Προέδρου, με τη θητεία του να αναμένεται να λήξει τον Ιούνιο του 2020.

Εθνική Ελλάδος

Με την Εθνική Ελλάδος των εφήβων κέρδισε το χάλκινο μετάλλιο στο Ευρωμπάσκετ το 1998.
Η πρώτη του συμμετοχή στην Εθνική Ανδρών ήταν στις 14 Ιουνίου 2002 στον αγώνα με την Ιταλία (ήττα της εθνικής με 66-64). Συμμετείχε στο τουρνουά Ακρόπολις το 2007 με την Εθνική Ανδρών και αποκλείστηκε από τη δωδεκάδα πριν το Ευρωμπάσκετ της Ισπανίας. Επιλέχθηκε για το προολυμπιακό τουρνουά και για την ολυμπιακή ομάδα της Ελλάδας το 2008.
Στο Ευρωμπάσκετ του 2009 κέρδισε το χάλκινο μετάλλιο. Επίσης αγωνίστηκε στο Παγκόσμιο Κύπελλο 2014. 
Με το εθνόσημο μέτρησε συνολικά 37 συμμετοχές με 113 πόντους (μ.ο: 3.05).
Μπαγλαμάς

Ο μπαγλαμάς ή μπαγλαμαδάκι, (εκ του τουρκικού bağlama), είναι νυκτό μουσικό όργανο, όπως κι ο ταμπουράς, μετεξέλιξη της αρχαιοελληνικής πανδούρας και μικρογραφία του μπουζουκιού, που χρησιμοποιείται στην ελληνική λαϊκή μουσική. Κατά κανόνα έχει τρεις διπλές χορδές. Ο ήχος του μπαγλαμά είναι οξύς. Κάθε χορδή κουρδίζεται μία οκτάβα υψηλότερα από την αντίστοιχη στο μπουζούκι.Ο λόγος που ο μπαγλαμάς έχει μικρότερες διαστάσεις είναι ότι έτσι θα μπορούσαν οι παίκτες να τον κρύψουν εύκολα, αφού απαγορευόταν επί τουρκοκρατίας και μετέπειτα επί δικτατορίας (βλέπε αναφορές Ηλία Πετροπουλου).

Εκφράσεις

Ο όρος "μπαγλαμάς" χρησιμοποιείται στις ελληνικές δημώδεις εκφράσεις ως χαρακτηρισμό συνήθως ανθρώπου που δεν έχει λόγο..μπέσα.. και για περιπτώσεις που κάνει κακό χωρίς λόγο π.χ. Ρε μπαγλαμά!, ή Α ρε μπαγλαμά!
Σχέσεις Ισραήλ και Ομάν

Αραβοϊσραηλινή σύγκρουση

Σε αντίθεση με τα περισσότερα έθνη της περιοχής, το Ομάν δεν έχει συμμετάσχει σε καμία από τις ένοπλες συγκρούσεις που διεξήχθησαν μεταξύ των αραβικών κρατών και του Ισραήλ.
Φραγκίσκος Δεσίπρης

Βίος

Ο Φραγκίσκος Δεσίπρης γεννήθηκε το 1808 στην Κωνσταντινούπολη. Πατέρας του ήταν ο Δημήτριος Δεσίπρης από την Τήνο, ο οποίος είχε μεταβεί στην Κωνσταντινούπολη με σκοπό να σπουδάσει και εκεί παροτρύνθηκε από τους δασκάλους του να ασχοληθεί με τη ζωγραφική. Ο Φραγκίσκος φοίτησε στα σχολεία της Πόλης και άρχισε να έρχεται σε επαφή με τη ζωγραφική. Πρώτος δάσκαλός του ήταν ο ίδιος του ο πατέρας.
Το 1837 επιστρέφει στην Τήνο και εγκαθίσταται στον Τριπόταμο. Εκεί ίδρυσε εργαστήριο ζωγραφικής και άρχισε να εργάζεται στη χώρα και στα χωριά της Τήνου, δημιουργώντας φορητές εικόνες.
Σε ηλικία ογδόντα ετών, και αφού η υγεία του άρχισε να φθείρεται λόγω της αδιάκοπης και συνεχούς εργασίας του, επιβαρυμένης και από τις νηστείες, το νευρικό του σύστημα κλονίζεται, υφίσταται ψυχικές κρίσεις και παρακρούσεις. Έτσι, κατά το διάστημα παραμονής του στην Κωνσταντινούπολη, φαντάστηκε πως μπορούσε να μιμηθεί τον Χριστό να περπατά πάνω στην επιφάνεια της θάλασσας και έπεσε στα νερά του Βοσπόρου και πνίγηκε.

Το καλλιτεχνικό του έργο

Το καλλιτεχνικό του έργο καλύπτει την εικονογράφηση ναών, και φορητών εικόνων, την προσωπογραφία καθώς και τη χαρακτική. Στα έργα του ακολουθεί τη λεγόμενη Ναζαρηνή σχολή (νεοαναγεννησιακοί τύποι, πλαστικότητα των μορφών και φανταχτερά χρώματα). Τέλος, στην κοσμική ζωγραφική του ακολουθεί τα χαρακτηριστικά ενός πιο λαϊκού ρεαλισμού.
Σπίτι σε σχήμα Α

Ένα σπίτι σε σχήμα Α (αγγλικά: A-frame house) είναι ένα αρχιτεκτονικό στιλ σπιτιού με πλευρές με απότομη γωνία κλίσης (γραμμή σκεπής)  που συνήθως αρχίζει από την ισόγεια γραμμή του σπιτιού, που συναντιούνται στην κορυφή σχηματίζοντας το γράμμα Α. Η οροφή μπορεί να είναι ανοιχτή στα δοκάρια της σκεπής.  
Αν και το τριγωνικό σχήμα σε σχήμα Α υπήρχε ιστορικά πάντα, έγινε δημοφιλές περίπου από τα μέσα της δεκαετίας του 1950 μέχρι τη δεκαετία του 1970. Ήταν την περίοδο μετά τον Δεύτερο Παγκόσμιο που το σπίτι σε σχήμα Α απέκτησε τα πιο χαρακτηριστικά στοιχεία του.

Στυλ

Τα κτίσματα σε σχήμα Α είναι γνωστή μορφή από την αρχαιότητα στην Ευρώπη, Κίνα, και τα νησιά του Νότιου Ειρηνικού, και κάποιες φορές λέγονται «καλύβα με σκεπή» (roof hut) και ήταν απλές κατασκευές για χρηστικούς σκοπούς μέχρι τη δεκαετία του 1950. Οι αρχιτέκτονες Walter Reemelin, John Campbell, George Rockrise, Henrik H Bull, και Andrew Geller έθεσαν τις βάσεις στις αρχές της δεκαετίας του 1950 σχεδιάζοντας εξοχικά σπίτια για διακοπές σε σχήμα. Ο Andrew Geller μετέτρεψε την παλιά ιδέα του σχήματος Α σε νέα μόδα το 1955 όταν έχτισε ένα τέτοιο σπίτι στην παραλία στο Λονγκ Άιλαντ, γνωστό ως Elizabeth Reese House. Πέρνοντας το όνομά του από το χαρακτηριστικό σχήμα της σκεπής του, το σχέδιο το Γκέλλερ κέρδισε τη διεθνή προσοχή όταν παρουσιάστηκε τους The New York Times στις 5 Μαΐου. Πριν περάσει πολύς καιρός, χιλιάδες σπίτια σε σχήμα Α είχαν χτιστεί σε όλο τον κόσμο.    
Το Abbey Resort στην Φοντάντα του Ουισκόνσιν  (Fontana-on-Geneva Lake), διεκδικεί ότι έχει το ψηλότερο σπίτι σε σχήμα Α του κόσμου.

Δημοφιλία

Η μεταπολεμική δημοφιλία του σχήματος Α έχει αποδοθεί σε ένα συνδυασμό παραγόντων που περιλαμβάνει το παραπάνω πλεονάζων εισόδημα των Αμερικάνων, το γεγονός ότι μια τέτοια κατασκευή δεν είναι ακριβή, και ένα νέο ενδιαφέρον για την απόκτηση ενός δεύτερου σπιτιού για διακοπές.
Ένας άλλος παράγοντας που συνετέλεσε στην άνοδο του σχήματος Α ήταν η προσαρμοστικότητα της ίδιας της κατασκευής, που επέτρεψε στους αρχιτέκτονες να πειραματιστούν με όλο και περισσότερο μοντέρνα σχέδια. Αυτές οι κατασκευές ήταν ένα μέσω με το οποίο οι αρχιτέκτονες μπορούσαν να εξερευνήσουν την δημιουργική τους πλευρά, καθώς η κατασκευή τους ήταν σχετικά φθηνή.  
Επιπλέον, πολύ άνθρωποι προτιμούσαν την ιδέα ενός εξοχικού σε 'μοντέρνο στιλ' παρά μιας κύριας κατοικίας σε μοντέρνο στιλ. Τα σπίτια σε σχήμα Α έγιναν διαθέσιμα και σαν προκάτ, μειώνοντας ακόμα περισσότερο το κόστος, και πωλούνταν από τα Macy's.
Μετά την άνοδο του στιλ σε σχήμα Α, οι αρχιτέκτονες άρχισαν να πειραματίζονται με νέα σχέδια, κάτι που οδήγησε σε τροποποίηση του κλασικού στιλ των σπιτιών σε σχήμα Α.
Days May Come and Days May Go

Τα τραγούδια

1. Owed To G (Instrumental) (Bolin
2. If You Love Me Woman (Bolin, Coverdale)
3. The Orange Juice Song (Coverdale, Lord)
4. I Got Nothing For You (Bolin, Coverdale, Hughes, Lord)
5. Statesboro Blues (McTell)
6. Dance to the Rock 'n Roll (Blackmore, Coverdale, Hughes, Lord, Paice)
7. Drifter (Rehearsal Sequence) (Bolin, Coverdale)
8. Drifter (Version 1) (Bolin, Coverdale)
9. The Last of the Long Jams (Bolin, Coveddale, Hughes, Lord, Paice)
10. Untitled Song
Μαρμαρογλυπτική

Η μαρμαρογλυπτική είναι κλάδος της γλυπτικής μια εκ των αρχαιότερων μορφών τεχνών του κόσμου που βασίζεται στο σκάλισμα του μαρμάρου.
Προτομή του Ομήρου (Βρετανικό Μουσείο)

Περιγραφή

Πρόκειται για έξοχη απομίμηση της προτομής του Ομήρου. Ο Πλίνιος αναφέρει ότι οι Ρωμαίοι τον τοποθετούσαν στην βιβλιοθήκη τους για στολίδι. Μια ταινία, χαρακτηριστικό γνώρισμα των ποιητών στολίζει την κόμη. Ο ποιητής παρουσιάζεται σε προχωρημένη ηλικία, και όντας τυφλός. Πιστεύεται ότι δεν είναι πιστό πορτραίτο, αλλά πρόκειται για ιδεώδες που αντιπροσωπεύει κατάλληλα την ευφυή καλλιτεχνική έμπνευση.
Α με περισπωμένη (Κυριλλικό)

Το Α με περισπωμένη (А̃ а̃, πλάγια γραφή: А̃ а̃) είναι γράμμα του Κυριλλικού αλφαβήτου. Σε όλες τις μορφές του, είναι ολόιδιο με το αντίστοιχο λατινικό γράμμα Α με περισπωμένη (Ã ã, πλάγια γραφή: Ã ã).
Το A με περισπωμένη χρησιμοποιείται μόνο στο αλφάβητο της Χιναλούγκ γλώσσας και αντιπρωσοπεύει τον ήχο /ɑ/.
Δημοτική Βιβλιοθήκη Μυκόνου

Ωράριο λειτουργίας

Δευτέρα: κλειστή. Τρίτη: 14:00 - 20:00. Τετάρτη: 08:00 - 20:00. Πέμπτη: 14:00 - 20:00. Παρασκευή: 08:00 - 14:00.
Μαγδαλένιος πολιτισμός

Χαρακτηριστικά

Ο Μαγδαλένιος πολιτισμός τοποθετείται χρονολογικά 11.000 με 17.000 χρόνια πριν. Αυτήν την περίοδο μεγάλες αγέλες ταράνδων, βισώνων και αγρίων αλόγων κυριαρχούσαν στην πλειονότητα των περιοχών. Έτσι οι Μαγδαλένιοι που είχαν ανεπτυγμένα εργαλεία και παγίδες μπορούσαν και ζούσαν με σχετική αφθονία στην τροφή. Ζούσαν σε βραχοσκεπές ή σε σπηλιές. Πολλές φορές οργανώνονταν πολλές οικογένειες μαζί και ζούσαν σε μεγάλες κατοικίες τον χειμώνα και μικρές σκηνές το καλοκαίρι. Η μεγάλη ποσότητα που έχουμε από καλλιτεχνικές δημιουργίες μάς δείχνουν ότι οι Μαγδαλένιοι διέθεταν ελεύθερο χρόνο. Επίσης βίωσαν περίοδο μεγάλης πληθυσμιακής αύξησης. Η περιοχή της Γαλλίας κατοικήθηκε από περισσότερους των 50.000 κατοίκους κατά τη Μαγδαλένια εποχή. 
Η επιστροφή της τέχνης στην καθημερινή ζωή των ανθρώπων είχε ως αποτέλεσμα την εγκατάλειψη των περίτεχνων δημιουργημάτων της Ωρινάκιας εποχής τα οποία είχαν χαρακτηριστικά όπως πολυχρωμία, ακρίβεια στο χρώμα κτλ. Στην πρώτη φάση, τα απλά σχήματα -τις περισσότερες φορές ατελή- χωρίς λεπτομέρειες κυριαρχούσαν στα σπήλαια. Αργότερα, όσο περνούσε ο καιρός και οι άνθρωποι είχαν περισσότερο ελεύθερο χρόνο, άρχισαν τα καλλιτεχνικά δημιουργήματα να γίνονται πιο περίπλοκα. Τα πόδια και τα κέρατα στα ζώα είχαν πραγματικές διαστάσεις και μέτρο και φαίνεται ότι άρχιζε η ζωγραφική να αναγνωρίζεται ως τέχνη από τους ανθρώπους. Στην τελευταία φάση γίνονται όλες οι πρωτοπορίες στον τομέα της Μαγδαλένιας τέχνης και κουλτούρας. Οι λεπτομέρειες ήταν το ζωτικό σημείο πλέον. Οι σπηλιές ήταν πολύχρωμες και χαραγμένες με μηνύματα στην μορφή ζωγραφιών. Οι άνθρωποι που αναπαρίσταντο στις ζωγραφιές δεν είχαν σχέση μεταξύ τους αλλά ήταν πλέον με ανθρώπινες διαστάσεις και χαρακτηριστικά. Οι όγκοι των ανθρώπων απεικονίζονταν σε πραγματικά επίπεδα.
Ο πολιτισμός των Μαγδαλένιων άρχισε να εκλείπει όταν το κρύο κλίμα της Τέταρτης Περιόδου των Παγετώνων άρχισε να αλλάζει, κσθιστώντας είδος υπό εξαφάνιση τα αγελαία ζώα. Πολλοί θεωρούν ότι οι πολύ περίπλοκες δημιουργίες τέχνης των τελευταίων ετών της Μαγδαλένιας περιόδου ήταν κάποιου είδους θρησκευτική τελετή-επίκληση για να επανεμφανιστούν τα ζώα και να προσφέρουν. Ο Μαγδαλένιος πολιτισμός αντικαταστάθηκε από τον Αζιλαίο πολιτισμό ή Αζιλαία βιομηχανία όπως αναφέρεται ενίοτε.